Torgeir Knag Fylkesnes

Torgeir Knag Fylkesnes (født 1975) er en norsk politiker og nestleder i Sosialistisk Venstreparti (SV). Fra 2013 til 2025 representerte han Troms på Stortinget.

Han var medlem av Kirke-, utdannings- og forsknings­komiteen fra 2013 til desember 2015, da han gikk inn i Næringskomiteen. I stortingsvalget 2017 var han SVs førstekandidat i Troms, og han ble gjenvalgt til en ny periode på Stortinget. Han ble valgt inn i kommunestyret i Tromsø under kommunevalget 2019, men sitter ut perioden på Stortinget før han starter arbeidet i Tromsø kommune.

Fylkesnes er vokst opp i Tromsø. Sammen med familien bodde han to år i Botswana, hvor han gikk på skole i Gaborone 1983–1985. Hans søster, Gunvor Knag Fylkesnes, er direktør for politikk og kommunikasjon for Redd barna.First class! : reader going to school in Botswana, 1994 Han har hovedfag i filosofi fra Universitetet i Tromsø fra 2002.Torgeir Knag Fylkesnes The Divine "X". A case for Purging Creativity 2002 Hovedoppgaven handlet om hvordan nye ideer oppstår. Han har vært studentpolitiker for Sosialistisk Studentlag på Universitetet i Tromsø, hvor han var leder av studentstyret (1998) og student­representant i universitets­styret (1999).

Fylkesnes har sittet i kommunestyret i Tromsø (1999–2003). Han har jobbet på partikontoret og for stortingsgruppa til SV, og han har vært leder av Troms SV. I perioden 2012–2015 satt han i SVs sentralstyre.stortinget.no Fylkesnes' biografi 

Fylkesnes har vært kommunikasjons­rådgiver i Norsk Sykepleierforbund, kommunikasjonssjef i Teknologirådet og filosof i reklame- og teknologi­selskapet Arc Giraff.arcgiraff.no ansatte i Arc Giraff  

Fylkesnes fikk en ekstraskatt på nesten en halv million kroner pga. utleie av egne leiligheter i Oslo og Tromsø mens han hadde gratis pendlerbolig i Oslo, betalt av fellesskapets midler.

13. desember 2024 ble det kjent at Fylkesnes og flere andre stortingspolitikere som valgte å klage, vant over Skatteetaten i pendlerboligsaken etter at Skatteklagenemnda hadde behandlet sakene deres.

«De har fått fullt medhold, de skal få pengene tilbake og de skal få dekket sakskostnader. Og det betyr at Skatteetaten har tatt feil og krevet inn skatt de ikke skulle ha krevet inn», sier advokat Hanne Skaarberg Holen, som har representert flere av politikerne.

 Referanser 

 Eksterne lenker 


  vyrdsamt.org, Fylkesnes' blogg

Kategori:Stortingsrepresentanter fra SV
Kategori:Stortingsrepresentanter for Troms
Kategori:Stortingsrepresentanter 2013–2017
Kategori:Lokalpolitikere i Tromsø
Kategori:SV-politikere i Troms
Kategori:Personer fra Tromsø kommune
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Alumni fra Universitetet i Tromsø